Rikunarita-ORG/Wikinium huggingface dataset:
# 18 يونيو

|  |  |  |
| --- | --- | --- |
| << | **يونيو** | >> |
| تّنين | تّلات | لاربع | لخميس | جّمعة | سّبت | لحد |
| 1 | 2 | 3 | 4 | 5 | 6 | 7 |  |
| 8 | 9 | 10 | 11 | 12 | 13 | 14 |  |
| 15 | 16 | 17 | 18 | 19 | 20 | 21 |  |
| 22 | 23 | 24 | 25 | 26 | 27 | 28 |  |
| 29 | 30 |  |  |  |  |

**18 يونيو** ؤلا **نهار 18 شهر 6** هوّا نّهار نمرة 169 من تّقويم لميلادي (170 يلا كان لعام مكبّس). باقين 196 يوم من موراه تال لّخر د لعام.

|  |  |
| --- | --- |
|  | ويكيميديا كومنز عندا تصاور و معلومات على **18 يونيو**. |

## ناس تزادو

* **1944:** عبد العزيز المسيوي
* **1948:** أحمد الميداوي  **·**  عز العرب الكغاط
* **1971:** أسماء الخمليشي
* **1975:** جمال دبوز
* **1976:** مصطفى بيضوضان
* **1977:** خالد تغزوين
* **1979:** علي بوصابون
* **1988:** إسلام سليماني  **·**  أنس عزيم
* **1990:** مهدي بالطام
* **1991:** يحيى جبران
* **1992:** رشيد عليوي
* **1997:** أمين حارث

## ناس توفاو

* **1905:** پير تيودور كليڤ
* **1954:** محمد الزرقطوني
* **2010:** جوزي ساراماݣو
* **2018:** إكس إكس إكس تينتاسيون

## حوايج وقعو

* **1915:** تأسيس ديال لحرية (جورنال مغريبي)
* **1946:** تأسيس ديال الطاليان
* **2004:** نشر ديال الطيرمينال (فيلم)
* **2023:** تبجيغة ديال لغطاسة تايتن

## أعياد ؤ عطلات

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# سيول

|  |  |
| --- | --- |
|  |  **مقالة ناقصينها تصاور**. هاد لمقالة ناقصينها تصاور، حاول تزيد تصاور ماعليهاش كوپيرايت ف/من كومنز. باش تعرف كيفاش تزيد تصويرة ف مقال، شوف صفحة لمعاونة. يلا بان ليك بلي هاد لمقال مامحتاجش ل تصاور، زيد التصنيف تصنيف:ستيتناء من طاݣ ناقصين تصاور ف لّخر معا التصنيفات و حيّد هاد لموضيل.  |

|  |
| --- |
| سيول
 |
|
서울 (ko)

|  |  |
| --- | --- |
|  |  |

 |
|  |
| تاريخ التأسيس | 6 يونيو 1395 |
| **لبلاصة** |
| لبلاد | كوريا لجنوبية |
| لعاصيمة | منطقة جونغ |
| لإقليم | كوريا لجنوبية |
| **لإدارة** |
| لعمدة | Oh Se-hoon (8 أبريل 2021) |
| **السكان** |
| شحال دالسكان | 9,668,465 (2020) |
| اللوغات | لكورية |
| **لجغرافيا** |
| لميساحة | 605.25 كم² |
| لعلو | 38 م |
| **معلومات خرين** |
| توقيت ديال لمدينة | ڭرينيتش +9 |
| نمرة التيليفون لمحلية | 02 |
| كود د لبوصطة | 01000–01200 |
| السيت الرسمي | english.seoul.go.kr |
| الرمز لجغرافي | 1835848 |

**سيول** و لا **سول** (بلكورية: **서울**)، هي لعاصيما ديال كوريا لجنوبية و أكبر مدينة فيها. جات ف الشمال لغربي د لبلاد، على لواد د هان، تقريبا واحد 45 كيلوميطر على لحدود مع كوريا الشمالية. هي من لمدون لكبار ف لعالم، و مع الضواحي ديالها محسوبا مع أكبر عشرا د لمناطق لحضرية لكبار ف لعالم. تيسكنو فيها تقريبا 10 د لمليوند الناس، و هي من لمدون لكبار لقلال اللي الناس اللي ساكنين فيها تينقصو، ماشي تيزيدو.

لمدينا د سيول عندها تاريخ قديم و تبنات هادي 2000 عام ف وقت لمملكة د بايكجي. هي أول مدينا ف شرق آسيا دخّلات لما و الضو و التيليفون و الطرامواي، و هادشي كامل ف لقرن 19. حتلها الجاپون من 1910 ل 1945، و رجعات هي لعاصيما د كوريا لجنوبية من نهار تعلنات بلاد ف 1948. فيها تلاتا د لمعالم مقيدين ف د اللائحة معاليم التراث العالمي د ليونيسكو.

سيول فيها جوج د لمطارات دولية، و ميطرو فيه 24 خط. تنضمو فيها بزاف د لأحدات لمهمة ف لعالم، بحال لألعاب لآسياوية د 1986، لألعاب لأولمپية د الشتا د 1988، كاس لعالم د لكورا د 2002، و لقمة د جي 20 د 2010.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **سيول**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# عام

|  |  |
| --- | --- |
|  |  **مقالة ناقصينها تصاور**. هاد لمقالة ناقصينها تصاور، حاول تزيد تصاور ماعليهاش كوپيرايت ف/من كومنز. باش تعرف كيفاش تزيد تصويرة ف مقال، شوف صفحة لمعاونة. يلا بان ليك بلي هاد لمقال مامحتاجش ل تصاور، زيد التصنيف تصنيف:ستيتناء من طاݣ ناقصين تصاور ف لّخر معا التصنيفات و حيّد هاد لموضيل.  |

هاد شّكل ف سّما لي كيتسمّا أناليما، كيمتّل تّغير د لموضع د شّمش ف لعام ف وقت محدد من كلا نهار، بسباب ضّوران د لأرض عليها ؤ ضّوران د لأرض على راسها
**لعام** هوّا لمدة لّي كتخص باش شي كوكب، متلا لأرض، يكمل ضورة وحدة علا نّجمة ديالو. ب سباب لميلان ديال لمحور د لأرض، لعام كيعرف تغير د لفصول على مدار لعام. 4 د لفصول لي معروفين هوما شّتوة، رّبيع، صّيف، ؤ لخريف. بعض لمناطق د لأرض ماكيكونوش فيها فصول واضحين، ولاكين متلاً ف لمناطق سّتيوائية، كانلقاو فصل فازݣ ؤ فصل ناشف.

بشكل عملي، كانلقاو بزاف د تّعاريف د لعام لي كاتحاول تقرّب ل لقيمة ديال لعام شّمسي. هاد تّعريفات كيمتّلو لقيمة د لعام ف تقويمات مختالفين، ؤ كيتسمّاو عوام تقويمية. متلاً لعام ليولياني كيساوي ب تّحديد 365,25 يوم. ف تّقويم لݣريݣوري لمدة د لعام ف لموعدّال كاتساوي 365,2425 يوم، حيت ف كلا 400 عام كيكونو 97 عام مكبّسين (طّول ديالهوم 366 يوم)، ؤ لباقي ماشي مكبّسين (طّول ديالهوم 365 يوم).

|  |  |
| --- | --- |
|  | ويكيميديا كومنز عندا تصاور و معلومات على **عام**. |

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# تنين

هادي مقالة على نهار د سّيمانة.  ل معاني وحدين خرين، شوف تنين (توضيح).
رسمة ديال الربة صول لي كاتمتّل شّمش و الرب ماني لي كيمتّل لقامار ف الديانة السكانديناڤية لقديمة. ف بزاف د اللوغات، نهار تّنين مسمي على رب د لقامار.
**تّنين** هيّا ف دّاريجة سّمية د نّهار تّاني ف سّيمانة، ؤلا لّول يلا عتابرنا سّيمانة لإدارية. ؤ جات من لعربية *الإثنين*، لي تخادت من *اثنان* (جوج). نيت ف دّاريجة فاش كانّطقو سّمية د شي عاداد لي فيه جوج ف لوحدات، ؤ نّمرة د لعشرات ماكاتساويش زيرو، كانݣولو *تنين* بلاصت *جوج* ، متلا *تنين ؤ عشرين* ماشي *جوج ؤ عشرين*.

ف أغلبية د لّوغات لموقابيل ديال **تنين** كيكون عندو علاقة ب لقامار، بحال ف نّݣليزية *Monday* (لي جات من *Moon day*، بمعنى نّهار د لقامار)، ؤلا لفرانساوية *Lundi* (من لّاتينية *Lunis dies*، ب نفس لمعنى)، ؤلا جّاپونية *月曜日* (مركبة من 月 ݣيتسو = قامار، 曜 يو = ضو د نّهار، 日 بي = يوم).

## مصادر

|  |  |
| --- | --- |
|  | ويكيميديا كومنز عندا تصاور و معلومات على **تنين**. |

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# تلات

مارس، رب لحرب الروماني لي تسما عليه نهار تّلات ف بعض لّوغات
**تّلات** هوّا نهار ف سّيمانة جا مور تّنين ؤ قبل لاربع. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، تّلات كيتّعتابر هوّا نّهار تّاني ف سّيمانة. بعض لكالوندريات كيديرو تّلات هوّا نّهار تّالت، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د تّلات جات من رب د لحرب. تير *Týr* عند سّكانديناڤيين، تيو *Tiw* عند نّڭالزا (منها *Tuesday*)، ؤ مارس عند رّومان (منها *Mardi* ف لفرانساوية).

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# لاربع

مخطوطة إسلاندية ديال لقرن 18 كاتصوّر ؤدين
**لاربع** هوّا نهار ف سّيمانة جا مور تلات ؤ قبل لخميس. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لاربع كيتّعتابر هوّا نّهار تّالت ف سّيمانة. بعض لكالوندريات كيديرو لاربع هوّا نّهار رّابع، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د لاربع جات من سّمية ديال رب معبود ف دّيانات لؤروپية لقديمة. ؤدين *Odin* عند سّكانديناڤيين، وودان *Woden* عند نّڭالزا (منها *Wednesday*)، ؤ ميركور عند رّومان (منها *Mercredi* ف لفرانساوية).

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# لخميس

|  |  |
| --- | --- |
|  |  **مقالة ناقصينها تصاور**. هاد لمقالة ناقصينها تصاور، حاول تزيد تصاور ماعليهاش كوپيرايت ف/من كومنز. باش تعرف كيفاش تزيد تصويرة ف مقال، شوف صفحة لمعاونة. يلا بان ليك بلي هاد لمقال مامحتاجش ل تصاور، زيد التصنيف تصنيف:ستيتناء من طاݣ ناقصين تصاور ف لّخر معا التصنيفات و حيّد هاد لموضيل.  |

**لخميس** هوّا نهار ف سّيمانة جا مور لاربع ؤ قبل جّمعة. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لخميس كيتّعتابر هوّا نّهار رّابع ف سّيمانة. بعض لكالوندريات كيديرو لخميس هوّا نّهار لخامس، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د لخميس جات من سّمية ديال رب معبود ف دّيانات لؤروپية لقديمة. طور *Thor* عند سّكانديناڤيين و نّڭالزا (منها *Thursday* *نهار ديال طور*)، ؤ جوپيتر عند رّومان (منها *Jeudi* ف لفرانساوية من لّاتينية *Iovis Dies* *نهار ديال جوپيتر*).

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# جمعة

رسمة ديال الربة فريڭ لي عليها تسمّا نهار الجمعة ف بعض اللوغات لؤروپية
**جّمعة** هوّا نهار ف سّيمانة جا مور لخميس ؤ قبل سّبت. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، جّمعة كيتّعتابر هوّا نّهار لخامس ف سّيمانة. بعض لكالوندريات كيديرو جّمعة هوّا نّهار سّات، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د جّمعة جات من سّمية ديال ربة معبودة ف دّيانات لؤروپية لقديمة. فريڭ *Frigg* ؤلا *فرييا* *Freyja* عند سّكانديناڤيين و لجرمانيين و نّڭالزا (منها *Friday* *نهار ديال فرييا*)، ؤ ڤينوس عند رّومان (منها *Vendredi* ف لفرانساوية).

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# سبت

كوكب ساتورن (زحل) لي تسمّا عليه نهار السبت ف بعض اللوغات، بحال ف النݣليزية Saturday
**سّبت** هوّا نهار ف سّيمانة جا مور جّمعة ؤ قبل لحد. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، سّبت كيتّعتابر هوّا نّهار سّات ف سّيمانة. بعض لكالوندريات كيديرو سّبت هوّا نّهار سّابع، ب عتيبار بلي لحد هوّا لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف لّوغات لؤروپية، سّمية د سّبت جات من سّمية ديال لكوكب ساتورن، و ديال ساتورن، لي هوّ رب معبود ف دّيانة رّومانية لقديمة. منها *Saturday* ب نّݣليزية (*نهار ديال ساتورن*)، ؤ *Samedi* ف لفرانساوية من لّاتينية *sambati dies*.

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# لحد

رسمة ديال ماني *Máni* الرب ديال لقامار عند الجرمان، و ختو صول *Sól* لي كاتمتل الشمش
**لحد** هوّا نهار ف سّيمانة جا مور سّبت ؤ قبل تنين. يلا مشينا معا تّيفاقية د إيزو 1086 لي كاتضبط تّواصل ؤ لمعلومات لمتعلقة ب زّمان ؤ لعبار ديالو، لحد كيتّعتابر هوّا نّهار سّابع ؤ لّخراني ف سّيمانة. بعض لكالوندريات كيديرو لحد هوّا نّهار لّول، ؤ حتا عند لعرب لقدام، كانت سّيمانة كاتبدا ف لحد. منّها جاو سّميات ديال جميع نّهارات من غير جّمعة على حساب تّرتيب ديالهوم ف سّيمانة.

ف بعض لّوغات لؤروپية ؤ حتا ف جّاپونية، سّمية د لحد جات من سّمية ديال "شّمش". منها *Sunday* ب نّڭليزية، ؤ *Sonntag* ف لألمانية ؤ 日曜日 ف جّاپونية. ف لّوغات لّاتينية بحال لفرانساوية، طّاليانية، سپنيولية، لبرطقيزية ؤ رّومانية، سّمية د لحد جات من لعيبارة لّاتينية *dies Dominica* *ليوم د رّب*.

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ساعة

هادي مقالة على عبرة د زّمان.  ل معاني وحدين خرين، شوف ساعة (توضيح).
مدة د ساعة (مزرّبة) كيما كاتبان ف ساعة ب عقارب
**سّاعة** (كيتّرمز ليها ب **h**) هيّا عبرة د زّمان، كاتساوي WIKINIUM\_MATH\_PH\_0 من يوم، 60 دقيقة ؤ 3600 تانية. سّاعة تختارعات ؤ تستعملات ف لحضارات لقديمة ديال شّرق لأوسط، ب عتيبارها WIKINIUM\_MATH\_PH\_2 من لفترة د لّيل ؤلا نّهار، ؤ كانت لمدة ديالها داك لوقت ماتابتاش، ؤ كاتبدّل على حساب لفصول ؤ لموضع. لمصريين لقدام بشكل عام كانو أول حضارة لي قسّمات زّمان ل عبرات بحال دّقيقة ؤ سّاعة، سيرتو ب سيستيم مبازي على لأعداد 12 ؤ 60.

تّعريف د سّاعة ف لفترة لعصرية ولّا WIKINIUM\_MATH\_PH\_4 من يوم، يلا خدينا لموعدال ديال لمدة د ليوم شّمسي ف عام.

ف سّيستيم لميتري، كاتعرّف سّاعة بلي كاتساوي 3600 تانية، ولاكين عملياً تقدر تّزاد ؤلا تّنقص منها تانية (باش تولي ساعة كاتساوي 3599 ؤلا 3601 تانية)، لي كاتسمّا تانية مكبسة، باش تبقا غادية معا تّوقيت لعالمي.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **ساعة**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# سيمانة

مضمة من طّاليان كاتمتّل نّهارات د سّيمانة
**سّيمانة** عبرة د زّمان كاتساوي 7 يام. سّيمانة مستعملة ف لعالم كامل تقريباً باش تّبع ليامات د لخدمة ؤ رّاحة (لويكاند)، بشكل متوازي معا ؤ ماشي جزء من تّقويم لݣريݣوري لي تاهوّا مستعمل بزاف، ؤلا تقويمات خرين.

ف بزّاف د لّوغات، بحال نّݣليزية ؤ جّاپونية، ليامات د سّيمانة مسمّين على لكواكب ؤلا أرباب لي كانو معبودين ف لقديم. ف لعربية ؤ لفارسية و لعبرية ؤ دّاريجة، سّميات د يامات سّيمانة من غير جمعة مبازين على نّماري (لحد = واحد، تنين = جوج، تلات = تلاتة، لاربع = ربعة، لخميس = خمسة، سبت = سبعة).

بن لمنظور مول لسان لعرب كان كيعتابر بلي لحد هوّا نّهار لّول ف سّيمانة، ولاكين هاد لمسألة دابا كاتختالف على حساب تّقافة ؤ لقوانين د لخدمة ف كلا بلاد.

## مصادر

| نهارات د سّيمانة |
| --- |
| تنين · تلات · لاربع · لخميس · جمعة  · سبت · لحد |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# تانية

ساعة تاتحرّك مرّة ف كل تانية

**تّانية** (ب نݣليزية **Second**، و الرمز ديالها **s**) هيّا عبرة أساسية ديال لعبار د زّْمان ف سّيستيم لعالمي د لعبرات. تاريخيا كان تّعريف ديال **تّانية**  معتامد علا تقسيم د لمدة د ضورة د لأرض علا شّمش ل 365 يوم كل يوم منها فيه 24 ساعة، ؤ كلا ساعة منها فيها 60 دقيقة، ؤ كلا دقيقة 60 تانية.

هاد تّعريف ماشي دقيق، ؤ تعوض من 1967 ب تعريف جديد ف لفيزيك هوّا ب عدد لنتيقالات لهيپررهيفة من لحالة لقاعية ديال درة د سّيزيوم-133، لّي كيساوي 9.192.631.770 نتيقال ف تّانية.

التانية لمكبسة هيّا تانية لي كاتزاد مرة مرة ل التوقيت لعالمي باش يبقى مسانكرونيزي معا لحاراكة د الضوران د لأرض لي غادية و كاتتقال بشكل خفيف بزاف و تدريجي معا مرور الزمان.

## السمية

السمية ديال التانية طرجامة حرفية من اللاتينية *secunda*، لي براسها ختيصار ديال لعبارة *minuta secunda*، لي كاتعني "الدقيقة التانية"، و كاتشير بلي هاد لعبرة كاتمتل تقسيم تاني ديال الساعة (مورا الدقيقة، لي كانت كاتسمى *minuta prima*، الدقيقة اللولة).

## مصادر

|  |  |
| --- | --- |
|  | ويكيميديا كومنز عندا تصاور و معلومات على **تانية**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# دقيقة

ساعة ديجيطالية كاتشير ل نّص د لّيل ؤ دقيقة
**دّقيقة** (ب نّݣليزية **minute**، كيتّرمز ليها ب **min** ؤلا **mn**) هيّا عبرة ديال زّمان كاتساوي WIKINIUM\_MATH\_PH\_0 ساعة ؤ 60 تانية. ف تّوقيت لعالمي، دّقيقة يقدر يكون فيها ستيتنائياً 61 ؤلا 59 تانية، حيت كاتّزاد ؤلا كاتّنقص فيها تانية كاتسمّا تانية مكبّسة، باش يبقا تّوقيت مضبوط. وخا دّقيقة ماشي عبرة أساسية، كاتّزاد ل لّيستة د لعبرات ب عتيبارها مقبولة ف ليستيعمال.

لي ختارع دّقيقة ؤ تّانية هوّا لعالم لفارسي أبو ريحان لبيروني.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **دقيقة**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# شهر

لقاعدة ديال لمفاصل و لخويات د الصباع باش يعقل بنادم على لعدد د ليامات ف الشهورا
**شّهر** عبرة د زّمان لي لمدة ديالها بشكل عام كاتكون معتامدة على لمدة د ضّوران د لقمر على لأرض. ف بزاف د تّقويمات بحال تّقويم لݣريݣوري مابقاش تّعريف د شّهر معتامد على لحاراكة د لقمر، ؤ ولات عندو مدة تابتة على حساب سّمية د شّهر (متلا يناير فيه 31 يوم، ؤ أبريل فيه 30 يوم).

## كلمة شهر

كلمة د شهر تقد تشير تا ل مدة مابين نهار ف شهر ديال تّقويم ؤ نهار أخور عندو نفس نّمرة ف شّهر لي موراه (متلا من 5 أبريل تال 5 ماي). ف تعريف أخور شّهر كيساوي 4 د سّيمانات ؤلا 28 يوم.

لمرا لحاملة كاتكون لمدة د لحمل ديالها ف لعادة 9 شهور، ؤ تقدر كلمة شهر ف هاد لإطار تشير ل تّطور د لحمل ديالها (متلاً حاملة ف شهرها تّامن).

ف بزاف د لّوغات، بحال ف نّݣليزية ؤ جّاپونية، كلمة "شهر" ؤ كلمة "قمر" كيكونو متطابقين ؤلا عندهوم نفس لأصل.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# ليل

منضر ديال خليج ناپولي فالليل
تصويرة مركّبة ديال لأرض فالليل
**الليل** بصفة عامّة هو لفترة اللي ماكاتكونش فيها الشمش فالسما. كايجي الليل مورا لغساق وقبل لفجر، لعكس ديال الليل هو النهار. لبدية ولافّان ديال الليل كايختالفو على حساب كيفاش كولا واحد عايش حياتو وفينا بلاصة وشحال دالساعات ديال الضلام كاينين فليوم لكولّا وقيتة فلعام. كايكون ختيلاف فلمدة ديال الليل على حساب خط لعرض ولفصل اللي كاين فيه لمراقيب. إلا تخاد الليل كفترة كاتبدا من مورا لغساق يمكن نحددو لبدية ولافّان ديالو بوقات لماݣانة من 9 دلعشية حتال 4 دلفجر.

**الضلام لكامل** أولا **الليل لفلكي** هو لفترة مابين لغساق لفلكي ولفجر لفلكي فاش كاتكون الشمش مابين 18 و90 درجة تحت لأفق وماكاتضوّيش السما. فخطوط لعرض مابين 48.56 و 65.73 درجة (شمال أولا جانوب) ماكايجيش الضلام فالصيف لهاد لبلايص، حيتاش واخّا كاتغرب الشمش فهي عمّرها كاتوصل 18 درجة تحت لأفق.

الضو الطبيعي كايكون بالليل وكايجي من تخليطة ديال الضو دلقمر ولكواكيب وضو النجوم ولفجر لكدّاب ولوهج دالليل. فبعض لحالات يمكن للشفق لقطبي أولا لبرق أولا الضو اللي خارج من بعض لحيوانات ولحشرات أنه يضوي لمكان فالليل. داك الضباب اللي كايديرو الشعة ديال الضو دالزنقة كايتسمى التلوت بالضو، ويقدر هاد التلوت يدير مشاكيل ويتداخل مع الرصد لفلكي ولأنضمة لبيئية.

## شوف حتا

* عشية
* غروب
* شفق
* غساق

|  |  |
| --- | --- |
|  | ويكيميديا كومنز عندا تصاور و معلومات على **ليل**. |

## مصادر
# شمش

|  |
| --- |
| شمش
 |
|  |
| لكتلة | 1,988,475 و 1 |
| حرارة السطح | K مابين 3500 و 5900 درجة سيلزيوس |
| النمط الطيفي | G2V |
| **لبيانات دلملاحضة** |
| لمجرة | مجرّ لكبش |
| لوضوحية لباينة | mag |

**شّمش** (الرمز: ) هي نّجمة لي لوسط ديال لمجموعة شّمسية. هي واحد لفلكة تقريبا مثالية د لپلازما سخونة. فلداخل ديالها كاين حركة لحمل لحراري لي كاتولد مجال مغناطيسي على طريق عملية دّينامو. حتا لدبا هي أهم مصدر د طّاقة ديال لحياة ف لأرض. لقطر ديالها تقريبا هو 1.39 مليون كيلومتر، أولا 109 ديال لأقطار ديال لأرض. لكتلة ديالها تقريبا هي 330،000 مرة لكتلة د لأرض. لكتلة ديالها كاتمتل 99.86% ديال لكتلة د لمجموعة شّمسية.

## تّسمية

شّمش كاتنطق حتا شمس ولّا سمش. سّمية نݣليزية هي Sun وجايا من sunne ف نݣليزية لقديمة.

## لخصائص لعامّة

شّمش هي نجمة د نّسق لأساسي من نوع-G لّي كاتشكل تقريبا 99.86% ديال لكتلة ديال لمجموعة شّمسية. شّمش عندها قدر مطلق ديال +4.83، مقدّر تكون كايضوّي كتر من 85% ديال نّجوم ديال درب تّبانة، ولّي لأغلبية ديلهم أقزام حمرا. شّمش داخل ف لجمهرة I، ولا نجمة عامرة ب لعناصر تّقيلة. تّشكيل ديال شّمش يقد يكون تفعّل ب موجات صدمية من وحدة ولا بزاف د سوپرنوڤات. هاتشي ممكن يتقتارح من لوفرة ديال لعناصر تّقيلة ف نّظام شّمسي، بحال دّهب ولا ليورانيوم، ب لمقارنة مع لوفرة د هاد لمعادن ف لّي كايتسمى لجمهرة II، ولي هي نّجوم لي قليلة فيها لمعادن تّقيلة. تقدر تكون لعناصر تّقيلة نتجات من تفاعلات نووية كاتمص لحرارة منين كان شي سوپرنوڤا كايتصايب، أولا ب تّحول من لمتصاص د نّيوترونات داخل شي نجمة كبيرة من لجيل ثّاني.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **شمش**. |
# ويقاموس

لّوݣو د ويقاموس
**لويقاموس** هوّا پروجي د لويب ب بزاف د لّوغات و تابع ل مؤسسة ويكيميديا، لي لهاداف ديالو لمصاوبة ديال ديكسيونير حور ؤ فابور ديال لمصطلحات (كلمات، تعبيرات، حكام ؤ متال ؤ زيد ؤ زيد)، ب جميع لّوغات طّبيعية ؤ شي لوغات صطيناعية. هاد دّخلات يقدرو يحتاويو علا تعريفات، تصاور، وصف ديال نّوطق، لؤصولوجيا، تّصريف، أمتيلا د تّخدام ديال لمصطلحات، قتيباسات، لمصطلحات لمرتابطة، طرجمات، ؤ ستونات خرين.

لپروجي د ويقاموس مفتوح ل أي واحد باش يساهم فيه بحال جميع لپروجيات د ويكي، ؤ متوفر دابا ب 171 لوغة. سّمية د "ويقاموس" هيّا دمج ديال كلمة "ويكي" معا كلمة "قاموس". بحال نيت لمشروع د ويكيپيديا، لويقاموس مجيري من طاراف مؤسسة ويكيميديا، ؤ مفتوح ل متطوعين باش يساهمو فيه. هاد لمتطوعين نقدرو نسميوهوم "كتاتبيا" ؤلا "ويقيين".

دّاطا د لويقاموس كاتّستعمل بزاف ف لعطاشات ديال طّريطما د لّوغات طّبيعية (Natural Language Processing).

## تاريخ

تحل السيت د لويقاموس ف 12 دجنبر 2002، و كان قتيراح ديال دانييل أتصون و لاري سانڭر (واحد من الجوج لي أسسو ويكيپيديا). ف 28 مارس 2004، خرجو أول مشاريع د لويقاموس ماشي ب النڭليزية لي هوما لويقاموس ب لفرانساوية و ب لپولونية. من ديك الساع خرجو بزاف د لويقاموسات ب لوغات خرين. أكبر ويقاموس دابا هوّ ديال النڭليزية لي فيه كتر من 7,5 مليون دخلة (ب كلمات ب كتر من 4300 لوغة)، تابعو د لفرانساوية لي فيه 4,7 مليون دخلة، و عاد لمالاڭاشية ب 4,3 مليون دخلة.

## مصادر

* قيسارية علم الحاسوب
* قيسارية مجتمع
* قيسارية السياسة
* قيسارية تقانة

|  |  |
| --- | --- |
|  | ويكيميديا كومنز عندا تصاور و معلومات على **ويقاموس**. |
# تقويم

كالوندري ف أندونيسيا كيمتّل تّقويم لڭريڭوري
**تّقويم** هوّا سيستيم ديال تنضيم زّمان، لي كيتقسم فيه ل يامات، سيمانات، شهورا ؤ عوام. تّاريخ هوّا تحديد ديال واحد نّهار براسو ف تّقويم، لي كيتّعرف ب سميتو، نّمرة ديالو ف شّهر، ؤ لعام (متلاً تّنين 20 يونيو 2022). لموصطلح د "تقويم" يقدر يتسما حتا على تسجيل مكتوب ديال تقويم ف وراق ؤلا غيرو، وخا ف تّخدام لعام كلمت "كالوندري" مستعملة كتر ب هاد لمعنى. لفترات (شهورا ؤ عوام) ديال تقويم كيتبعو عادةً لحاراكات ديال لقمر ؤ شّمش، ولاكين ماشي ديما.

أكتر نوع ديال تّقويمات لي كان مستعمل ف لقديم، كان هوّا تّقويم لقمري شّمسي، لي كان كيحدد شّهر على حساب دّورة ديال لقمر على لأرض، معا إضافة ديال شهر ف لعام ف بعض لعوام باش يبقا تابع ل لمدة د لعام شّمسي على لمدى لبعيد. تّخدام ديال تّقويمات كيرجع ل لعصر نّيوليتي، ؤ كاينين مبنيات ميڭاليتية لي كيعتاقدو لأركيولوجيين بلي كاتمتّل سيستيمات ديال لحساب د زّمان، بحال ستونهينج ف نّڭليز ؤ معلامة مزورا ف لمغريب.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# نهار

السما فالنهار والسحاب لبيض
تصويرة تخادت فالنهار لخليج صورينطو
**النهار** فكوكب لأرض هي فترة ديال ليوم اللي فيها كاتكون واحد بلاصة منورة بضو النهار من الشعة اللي جاية ديريكت من الشمش. كايكون النهار فاش كاتكون الشمش فوق لأفق، يعني أي بلاصة (أي نص) من لكوكب اللي مقابل لعندها. يمكن نسجلو لحركة ديال الشمش اللي كاتبان باللي كاتحرّك بشوية فالنهار بستيعمال الساعة الشمشية. كاتشهد لكواكيب ولأقمار اللي كادّور على راسها وعلى جسم سماوي أساسي، بحال النجوم، الضاهيرة ديال النهار.

## لخاصيات

النص ديال لأرض كايكون ديما مضوّي بالشعا ديال الشمش. لبلاصة ديال لأرض اللي مقابلة معا الشمش ديما كاتكون النص، والاكين حيتاش لغيلاف لجوي كايشتت الضو فلميساحة ديال لأرض اللي كاتكون مضوية كاتفوت النص بواحد الشوية. البلاصة اللي فيها النهار كايتبدّل ديما حيتاش لأرض واحد لكوكب اللي كيدور على راصو. هاد لمحور لوهمي اللي كاتدور عليه لأرض مايل واحد الشوية وماشي عمودي على لمدار ديالها على الشمش، داكشي لاش لمدة ديال النهار كاتبدل من بلاصة لوحدة خرة. التعريف ديال النهار بالنسبة لواحد لموراقيب هي لفترة ما بين الطلوع دالشمش فاش كاتدور لأرض لجيهة الشرق باش كاتبان الضويرة ديال الشمش فوق لأفق، وحتال لغروب وماحد لارض كادّور على راسها حتّى كاتغبر الشمش تحت لأفق.

## التغيّورات ديال النهار على حساب خط لعرض ولفصل

لمحور اللي كادّور عليه لأرض مايل ب23,5 درجة على لمحور لعامودي دلأرض على لمدار ديالها على الشمش، داكشي علاش الطول ديال النهار كايتبدل من نهار لنهار ومن بلاصة لبلاصة على كوكب لأرض، على حساب خط لعرض اللي واقف عليه لموراقيب. من هادشي لبلايص اللي فيها الصيف كاتكون مايلة لجيهة الشمش، داكشي لاش كايكون فهاد نص لأرض (إما الشمالي أولا لجانوبي) النهار طول من 12 ساعة والسخونية نسبيا طالعة. ماشي طول النهار هو اللي كايتحكم فالسخونية ديالو فهاد لفصل، ولاكين هادشي كايطرا غير حيتاش الشعة ديال الشمش فهاد لفصل كاتكون هابطة ديريكت.

واخّا ديما كاتكون لمدة ديال النهار هي 12 ساعة فخط ليستيواء فݣاع ليام دلعام، فلبلايص لخرين كاتختالف لمدة على حساب خط لعرض ولفصل. فصل الشتا كايكون لمدة ديال النهار قّل من 12 ساعة، أما فالصيف كاتكون لفترة ديال كبر من 12 ساعة. إلا كان الصيف فالنص الشمالي ديال لأرض، كايكون الشتا فالنص لجانوبي، وهادشي فنفس لوقت، ولعكس صحيح.

## شوف حتى

* فجر
* شفق
* شروق
* صباح
* نهار

## مصادر

|  |  |
| --- | --- |
|  | ويكيميديا كومنز عندا تصاور و معلومات على **نهار**. |